— Штогод у верасні на базе ўстаноў дадатковай адукацыі дзяцей і моладзі праходзіць тыдзень дадатковай адукацыі пад дэвізам “Няма чым заняцца — прыходзьце да нас”, — расказвае Л.Ф.Паўлоўская. — У выніку на працягу многіх гадоў шмат вучняў займаюцца ў Цэнтры дадатковай адукацыі дзяцей і моладзі Ляхавіч, раённым Цэнтры турызму і краязнаўства дзяцей і моладзі, Ляхавіцкай дзіцячай школе мастацтваў. Важна, што заняткі ў гэтых установах вызначылі далейшую прафесійную дзейнасць многіх выпускнікоў. Так, 24% педагогаў Цэнтра дадатковай адукацыі дзяцей і моладзі Ляхавіч — былыя вучні нашай школы. Акрамя таго, педагогі школы і ўстаноў дадатковай адукацыі цесна супрацоўнічаюць у правядзенні сумесных майстар-класаў і бацькоўскіх сходаў, арганізацыі метадычнай работы і дзейнасці рэсурснага цэнтра па абслуговай працы.